Usu dâ «J» doppu na vucali

Ntô sicilianu scrittu, s'usa spissu la «J» doppu na vucali.

Diffusioni

La "j" è veru usata nta assai òpiri littirari siciliani. Nun è na littra siciliana antica.

 Asempi unni la "j" è ùtili 

diiùnu -> dijùnu

addiiìri -> addijìri

vìiu -> vìju

Àiita -> Àjita

mpiiàri -> mpijàri

arriiuncàri -> arrijuncàri

liiàri -> lijàri

mpiiuràri / piiuràri -> mpijuràri / pijuràri

crìiu -> crìju

anniiàri -> annijàri

fùiiri -> fùjiri

frìiiri -> frìjiri

friiùtu -> frijùtu

priiùncu / piiùncu -> prijùncu / pijùncu

addiiittàri -> addijittàri

priièra -> prijèra

Siiànu (Seianus) -> Sijànu

pruiittàri -> prujittàri

ecc.

 Asempi unni la "j" nun è ùtili 

bajunitti (baiunitti)

majuri (maiuri)

haju (haiu)

ajutu (aiutu)

maju (maiu)

appoju (appoiu)

ajeri (aieri)

abbajari (abbaiari)

ajutari (aiutari)

majuscula (maiùscula)

majulinu (maiulinu)

vujautri (vuiàutri)

staju (staiu)

ecc.

Rifirimenti ca ùsanu palori cu la "j" doppu na "i"
Grammàtica di Pitrè, 1870
Vucabbulariu di Camilleri, 1998

Rifirimenti ca nun ùsanu palori cu la "j" doppu na "i"
Vucabbulariu di Piccittu, 1950-1980
Dizziunariu etimològgicu di Giarrizzo, 1989 
Dizziunariu di Luigi La Rocca, 2000
Grammàtica di Bonner, 2001

Rifirimenti ca ùsanu palori cu la "j" doppu na vucali àutra
Grammàtica di Pitrè, 1870
Vucabbulariu di Camilleri, 1998

Rifirimenti ca nun ùsanu palori cu la "j" doppu na vucali àutra
Vucabbulariu di Piccittu, 1950-1980
Dizziunariu etimològgicu di Giarrizzo, 1989 
Dizziunariu di Luigi La Rocca, 2000
Grammàtica di Bonner, 2001

Ntâ littiratura siciliana
Diciottu Jarofuli di Sarbaturi Camilleri:
Ju nun aju ricordi

Lu Mari Mi Sprajò di Sarbaturi Camilleri:
Lu mari mi sprajò comu na brogna

Sapiddu si spunta di Sarbaturi Di Marcu:
haju lu pani a lu ciascu di vinu

La Passiata di Giudu Catalanu
Ajeri pri ammazzari la jurnata
decisi d'allungari la passiata

Dî pruverbi siciliani cugghiuti di Giuseppi Pitrè:
Si la dota nun l'appoja, nun la voli mancu lu boja.

Cu troppu si fidò ristò 'ngannatu di Ninu Martoglio:
haju lu cori peju di li cuti

Sicilianu standard usatu ntâ wikipedia

Pi putiri scrìviri 'n sicilianu, racumannamu d'usari la "j" doppu la vucali "i" ma siddu veni usata doppu n'àutra vucali nun cunzidiramu lu sò usu comu n'erruri. Una dî ccizzioni cchiù ntirissanti è chidda di "pèiu"/"pèju" ca ntô plurali sulu si poti scrìviri "pèji" (allura loggicamenti s'havi a scrìviri puru la furma singulari cu na "j", quinni "peju" è megghiu di "peiu")

 Liami nterni 

Usu dâ «I» tra dui vucali

Catigurìa:Lingua siciliana